มิตรภาพ ผบ.สส.ต้อนรับทหารพม่าเข้าอบรมโครงการเกษตรจากกองทัพไทย
ขอบคุณภาพประกอบจาก บก.กองทัพไทย,ผบ.ทหารสูงสุด รับกำลังพลกองทัพเมียนมา เดินทางมาอบรมครูทหาร โครงการเกษตรขยายพันธุ์ปศุสัตว์ รวมทั้งเป็นการเสริมสร้างมิตรภาพ ความสัมพันธ์อันดีระหว่างไทยกับพม่า,เมื่อเวลา 08.30 น.วันที่ 18 ธ.ค.ที่ บก.กองทัพไทย พล.อ.สมหมาย เกาฏีระ ผบ.ทหารสูงสุด ให้การต้อนรับกำลังพลกองทัพเมียนมาที่เดินทางมาเข้ารับการฝึกอบรมครูทหาร โครงการด้านการเกษตรและการขยายพันธุ์ปศุสัตว์ รุ่นที่ 5 โดยกองบัญชาการกองทัพไทย ได้ขยายความร่วมมือ ในด้านการฝึกอบรมและสัมมนาเชิงปฏิบัติการด้านการเกษตร ให้กับกองทัพสาธารณรัฐแห่งสหภาพเมียนมา มาตั้งแต่ ปี 2556 เพื่อแลกเปลี่ยนเรียนรู้ซึ่งกันและกัน ในการฝึกอบรมครูทหาร โครงการด้านการเกษตรและการขยายพันธุ์ปศุสัตว์ ที่ผ่านมามีการฝึกอบรมมาแล้วจำนวน 4 รุ่น โดยการฝึกอบรมครั้งนี้เป็นรุ่นที่ 5 มีกำลังพลของกองทัพเมียนมา เข้ารับการฝึกอบรม จำนวน 13 นาย ระหว่างวันที่ 16-23 ธันวาคม 58 ณ ศูนย์ประสานงานโครงการอันเนื่องมาจากพระราชดำริและความมั่นคง (ศปร.),โดยความร่วมมือในเรื่องนี้สืบเนื่องจากเมื่อปี 2551 เกิดเหตุการณ์พายุไซโคลนนาร์กีส พัดเข้าถล่มสาธารณรัฐแห่งสหภาพเมียนมา ซึ่งสมเด็จพระเทพรัตนราชสุดาฯ สยามบรมราชกุมารี ทรงพระราชทานความช่วยเหลือแก่ผู้ประสบภัยพิบัติ ณ บ้านดงกะนิ อำเภอโบกาเลย์ ภาคอิระวดี โดยใช้งบประมาณส่วนพระองค์ ตั้งแต่เดือนมีนาคม 2552 โดยมีสำนักพระราชวัง เป็นผู้รับผิดชอบ และกองทัพไทย โดย ศูนย์ประสานงานโครงการอันเนื่องมาจากพระราชดำริและความมั่นคง เป็นหน่วยให้ความช่วยเหลือแก่เกษตรกรชาวเมียนมาในการฟื้นฟูและส่งเสริมการปลูกข้าวในพื้นที่ประสบภัยพิบัติ การก่อสร้างโรงเรียนที่สามารถใช้เป็นที่หลบภัยพระราชทานฯ การพัฒนาด้านอาชีพเกษตรกรรม และการนำผู้นำเกษตรกร ตลอดจนการนำเจ้าหน้าที่กระทรวงเกษตรและสหกรณ์เมียนมา เข้ามาศึกษาดูงานและสัมมนาเชิงปฏิบัติการด้านการเกษตร และแลกเปลี่ยนเรียนรู้ด้านการเกษตรในประเทศไทย เพื่อกลับไปฟื้นฟูพื้นที่ที่ได้รับความเสียหาย, ,การเข้าเยี่ยมคำนับ ผู้บัญชาการทหารสูงสุด ของกำลังพลกองทัพเมียนมา ครั้งนี้ นอกจากจะเป็นการเสริมสร้างความร่วมมือในการสานต่อและขยายผลการช่วยเหลือทางวิชาการด้านการเกษตรแล้วยังเป็นการเสริมสร้างมิตรภาพ ความสัมพันธ์อันดี และความร่วมมือระหว่างกันให้มีความมั่นคง อันจะส่งผลให้ความสัมพันธ์ระหว่างไทยและเมียนมาแน่นแฟ้นยิ่งขึ้นต่อไป.
ผบ.ทหารสูงสุด รับกำลังพลกองทัพเมียนมา เดินทางมาอบรมครูทหาร โครงการเกษตรขยายพันธุ์ปศุสัตว์ รวมทั้งเป็นการเสริมสร้างมิตรภาพ ความสัมพันธ์อันดีระหว่างไทยกับพม่า
สมหมาย เกาฏีระ,ผบ.สส.,กำลังพลทหารพม่า,อบรมครูทหาร,การเกษตรขยายพันธ์รุ่นที่5,ศปร.,กองทัพไทย,กองทัพพม่า,ข่าว,ไทยรัฐออนไลน์,ข่าวการเมือง